גולדה (סרט, 2023)

גולדה (באנגלית: Golda) הוא סרט דרמת מלחמה ביוגרפי אמריקאי בבימויו של הבמאי הישראלי גיא נתיב, ועל פי תסריט מאת ניקולס מרטין, שמתמקד בהחלטות הדרמטיות והרות הגורל שאיתן נאלצה ראש ממשלת ישראל הרביעית, גולדה מאיר, להתמודד בעיצומה של מלחמת יום הכיפורים. הסרט הוקרן בבכורה בפסטיבל הסרטים הבין-לאומי בברלין ב-20 בפברואר 2023, והוא פתח את פסטיבל הקולנוע ירושלים ב-13 ביולי 2023. הסרט עלה לאקרנים ב-25 באוגוסט 2023; בישראל, עלה הסרט לאקרנים ב-24 באוגוסט 2023. ב-6 באוקטובר 1973, בחסות היום הקדוש ביותר לעם ישראל, יום הכיפורים, ובמהלך חודש רמדאן, כוחותיהם המשולבים של מצרים וסוריה החלו במתקפה מפתיעה על חצי האי סיני ורמת הגולן שהובילה למלחמת יום הכיפורים. בעוד הצבא הישראלי נמצא במיעוט ואזלת יד, גולדה מאיר, ראש הממשלה באותה התקופה, נאלצת להתעמת עם הסכנה המיידית של פצצת זמן מתקתקת שהיא קיוותה שלעולם לא תיאלץ להתמודד איתה. כשהיא מבודדת ומתוסכלת מהקבינט הגברי שלה, מאיר נאלצת להכריע בהחלטות דרמטיות והרות הגורל בעודה נמצאת במרוץ נגד הזמן להצלת מיליוני חיים משני צדי הסכסוך. הלן מירן – ראש הממשלה גולדה מאיר קמי קוטין (אנ') – לו קדר, מזכירתה של גולדה רמי הויברגר – שר הביטחון משה דיין ליאור אשכנזי – הרמטכ"ל דוד אלעזר אד סטופארד – מפקד חיל האוויר הישראלי בני פלד אלי פירסי – שיר שפירו דביר בנדק – ראש אמ"ן אלי זעירא רותם קינן – ראש המוסד צבי זמיר דומיניק מפהאם – חיים בר-לב אוהד קנולר – אריאל שרון קיט רקוסן אמה דייוויס – גברת אפסטיין לייב שרייבר – הנרי קיסינג'ר ג'יימי ריי ניומן – מזכירתו של קיסינג'ר. ב-6 באפריל 2021, נמסר לראשונה כי סרט ביוגרפי שיעסוק בדמותה של גולדה מאיר, האישה היחידה שהייתה לראש הממשלה של מדינת ישראל, ויתמקד בהחלטות הרות הגורל שנאלצה לקבל במהלך מלחמת יום הכיפורים, נמצא בפיתוח. עוד נמסר כי את הסרט עתיד לביים הבמאי הישראלי גיא נתיב על פי תסריט מאת התסריטאי ניקולס מרטין, שאף שותף להפקת הסרט. את דמותה של גולדה מאיר עתידה לגלם השחקנית הלן מירן. בנוסף, נודע שהסרט יופק על ידי המפיקים מייקל קון, אנדרו קרפן ושיוואני ראוואט. על מעורבותו בהפקת הסרט ושיתוף הפעולה עם מירן, אמר נתיב: ”כמי שנולד במהלך מלחמת יום הכיפורים, אני מתכבד לספר את הסיפור המרתק הזה על האישה הראשונה והיחידה אי פעם שעמדה בראש מדינת ישראל. התסריט המבריק של ניקולס מרטין צולל אל הפרק האחרון של גולדה כשהמדינה עומדת בפני מתקפת פתע קטלנית במהלך היום הקדוש ביותר בשנה, גרעין של גנרלים הזויים שמערערים על שיקול דעתה של גולדה, כל זאת תוך כדי טיפולים סודיים במחלתה. לא יכולתי להיות נרגש יותר לעבוד עם דיים מירן האגדית במטרה להחיות את הסיפור האפי, הרגשי והמורכב הזה.” ב-14 ביולי 2021, נמסר כי זכויות ההפצה של הסרט ברחבי ארצות הברית נרכשו על ידי החברות "Bleecker Street" ו-"ShivHans". בנוסף להיוודע דבר רכישת זכויות ההפצה של הסרט, אמר קון על הסרט כי ”ההיסטוריה נזכרת במאיר שקיבלה בחן את תפקידה כשעירה הפוליטית לעזאזל למלחמת יום הכיפורים - ובבדיקה מחודשת של סיפורה, "גולדה" מביאה את קהל הצופים למבט מקרוב ואישי לאישה בעלת השפעה עולמית העומדת בפני הלחץ להצלת עמה, ולעולם לא נרתעת מכישלונותיה שלה, פועלת באנושיות מרבית. בין כל המחלוקות העולמיות, היא עומדת בנפרד.” ב-17 בנובמבר 2021, נמסר על ליהוקם של קמי קוטין, אד סטופארד, אלי פירסי, דומיניק מפהאם, קיט רקוסן, ואמה דייוויס; ושל השחקנים הישראליים רמי הויברגר, ליאור אשכנזי, דביר בנדק ורותם קינן. צילומי הסרט החלו באוקטובר 2021 בלונדון, בריטניה. צילומים נוספים התקיימו גם בישראל. מדיה וקבצים בנושא גולדה בוויקישיתוף "גולדה", במסד הנתונים הקולנועיים IMDb (באנגלית) "גולדה", באתר AllMovie (באנגלית) "גולדה", באתר Rotten Tomatoes (באנגלית) "גולדה", באתר Box Office Mojo (באנגלית) "גולדה", באתר Metacritic (באנגלית) "גולדה", במסד הנתונים הקולנועיים KinoPoisk (ברוסית) ישי קיצ'לס, "המפיקים רצו טנקים מתפוצצים ו'טוראי ראיין'. אני התעקשתי על משהו יותר אישי, בלי ערגה רומנטית": במאי "גולדה" בין הוליווד למלחמת יום הכיפורים, באתר ישראל היום, 24 באוגוסט 2023 יגיל הנקין, ביקורת סרט: כשגולדה מגיעה להוליווד, באתר מידה, ‏14/09/2023 Brian Welk, Helen Mirren to Star as Israeli Prime Minister Golda Meir in Biopic, TheWrap, ‏6 April 2021 Leo Barraclough, Helen Mirren to Star as Israeli Leader Golda Meir in Guy Nattiv’s ‘Golda,’ Produced by Michael Kuhn, Variety, ‏6 April 2021 Wiseman, Andreas (April 6, 2021), Helen Mirren To Play Israel’s Only Female Prime Minister Golda Meir In Movie Biopic. Deadline Hollywood. Retrieved april 6, 2021 Film and TV Projects Going Into Production, www.varietyinsight.com Brent Lang, Brent Lang, ‘Golda’ Starring Helen Mirren Sells to Bleecker Street, ShivHans, Variety, ‏2021-07-14 Jill Goldsmith, Bleecker Street, ShivHans Secure U.S. Rights To Guy Nattiv’s Helen Mirren-Starrer ‘Golda’, Deadline, ‏2021-07-14 Aidan King, First ‘Golda’ Movie Image Shows Helen Mirren’s Incredible Transformation Into Israel’s First Female Prime Minister, Collider, ‏2021-11-17 The 96th Academy Awards | 2024, www.oscars.org, ‏2024-01-23 (באנגלית)